**Sungai Batang Lupar** ialah sebatang sungai di Sarawak, Malaysia. Muara sungai ini terletak di antara Sebuyau dan Kampung Teriso di Bahagian Sri Aman.

Huraian
-------

Sungai Batang Lupar mengalir dari Banjaran Klinkang menuju ke Laut China Selatan. Sungai ini mengalir sejauh 275 kilometer dan merupakan sungai ketiga terpanjang di Sarawak, selepas Sungai Rajang dan Sungai Baram.

Petempatan utama di sepanjang Sungai Batang Lupar, tersusun dari muara ke hulu ialah:

* Sebuyau
* Kampung Teriso
* Lingga
* Simanggang
* Engkilili

Tarikan semula jadi
-------------------

Kejadian bena atau lubang pasang surut berlaku di sungai ini; Sungai Batang Lupar adalah antara 56 tempat di dunia di mana lubang pasang surut telah diperhatikan.

Pesta Benak diadakan setiap tahun di sepanjang tebing Sungai Lupar di Sri Aman. Selain acara berasaskan air, festival ini turut menampilkan Nona Pelancongan Benak dan Ratu Kebaya Benak, pertandingan nyanyian dan bazar makanan, permainan tradisional, ekspo perdagangan dengan penjualan hasil tempatan, pameran air pasang surut serta pameran tradisional majlis perkahwinan kaum Iban, Melayu dan Cina.

Hidupan liar
------------

Sungai Lupar terkenal dengan kekerapan serangan buaya yang relatif tinggi. Antara 1900 dan 2017, 22.2% serangan buaya di Sarawak direkodkan di Lembangan Lupar, yang tertinggi di negeri ini.

Serangan buaya yang kerap ini menjadi sumber legenda dan mitologi tempatan, bernama Bujang Senang yang merujuk kepada suatu buaya 19 kaki yang mendiami Sungai Batang Lupar. Istilah bahasa seharian "bujang" bermaksud seseorang yang juara, hebat serta suatu tanda penghormatan manakala "senang" di sini merujuk kepada Sungai Senang, salah satu anak-anak sungai di Sungai Lupar tempat serangan pertama yang diketahui. telah berlaku. Dalam budaya popular, nama Bujang Senang telah diterima pakai sebagai nama jolokan pasukan bola sepak negeri, Sarawak FA.

Rujukan
-------

1. 1 2 3  Mohd Izwan Zulaini bin Abdul Gani. "Historical Perspective, Distribution, Ecology and Population Genetics of Saltwater Crocodile (Crocodylus porosus Schneider, 1801) in Sarawak, Malaysian Borneo" (PDF). Dicapai pada 12 Disember 2019. Cite journal requires `|journal=` (bantuan)
2. 1 2 3 4  Malissa Sahari (10 April 2018). "Rohani, Batang Lupar dan geografinya". *Astro Awani*. Dicapai pada 12 Disember 2019.
3. ↑  "Lingga folk still dependent on Batang Lupar". *The Borneo Post*. 24 Februari 2011. Dicapai pada 13 Disember 2019.
4. ↑  Joshua Eric (25 Oktober 2019). "Sri Aman jadi Simanggang semula". *Harian Metro*. Dicapai pada 13 Disember 2019.
5. 1 2  Jack Wong (19 Jun 2007). "Thousands watch tidal bore at Batang Lupar". *The Star*. Dicapai pada 12 Disember 2019.
6. ↑  "Tidal Bore Festival (Pesta Benak) 2019". *Sarawak Tourism*. Dicapai pada 12 Disember 2019.
7. ↑  Husna (10 Julai 2019). "Lagenda Bujang Senang, Si Buaya Pembaham Ramai Manusia di Sarawak". *Libur*. Dicapai pada 12 Disember 2019.
8. ↑  Badd (28 November 2017). "HERE'S THE STORY BEHIND BUJANG SENANG, A CROCODILE THAT ONCE TERRORIZED SARAWAK". *cilisos.my*. Dicapai pada 12 Disember 2019.
9. ↑  GERYL OGILVY (31 Januari 2018). "Crocs aiming to enter top flight". *The Star*. Dicapai pada 12 Disember 2019.